钦定古今图书集成/明伦汇编/闺媛典/第342卷 > 荆十三娘
## 钦定古今图书集成/明伦汇编/闺媛典/第342卷 > 荆十三娘

按《剑侠传》：“进士赵中立，家于温州，以豪侠为事。至苏
州，旅舍支硎山禅院，僧房有一女商荆十三娘，为夫
亡设大祥斋，因慕赵，同载归扬州。赵以意气耗其财，
荆娘殊不介意。其友人李正郎第三十九，有爱妓，妓
之父母夺以与诸葛殷，李怅怅不已。时诸葛与吕用
之幻惑太尉高骈，恣行威福，李惧祸，饮泣而已。偶语”
于荆娘，荆娘亦为之愤惋，谓李郎曰：“此小事，我能为
郎取之。但请过江，于润州北固山六月六日正午时
待我。”李并依之。至期，荆娘以囊盛妓与妓之父母首
级授李，复与赵同入浙中，不知所终